LidanRubinov/Halacha-QA huggingface dataset:
שאלה: עבודה בכיפור כדי לכסות חובות: הייתי מגדיר את עצמי כחילוני מאמין. גדלתי בבית אתאיסטי ואפיקורסי לחלוטין ואני היחיד מבין אחי שמרגיש זיקה ליהדות. כשהייתי בן 30 נולד בני הבכור ביום כיפור ומאז הרגשתי צורך לצום וכך אני עושה במשך 20 השנים האחרונות. לפני כ 5 שנים הייתה לנו קריסה כלכלית ונותרנו חייבים כספים לנושים רבים והוכרזנו כפושטי רגל ע"י בית המשפט. ברוך השם, לאט לאט ובעבודה קשה אנחנו מחזירים את החובות שלנו אך הדרך עוד ארוכה. אני עובד בעבודה של 24 7 כולל יום כיפור והוגרלתי לעבוד ביום כיפור זה. אני חייב לציין שהתמורה הכספית לעבודה ביום כיפור היא כמובן רבה. גם אם אעבוד במשמרת הזו אני מתכוון לצום. ההתלבטות שלי היא האם לקחת את המשמרת הזו. מצד אחד אני לא רוצה לעבוד בכיפור ומצד שני אם אעבוד אוכל לצמצם את חובותי לנושים. לתשובתך אודה. רונן.
תשובה: אני מבין לליבך ושותף לתחושה הבריאה שלך להוציא את המשפחה מהמצוקה הכלכלית. יש ערכים העומדים בשורש כל חיינו, והם מעל ומעבר לכל החיים המציאותיים. צדק, יושר, חסד, אמונה, יראת שמים, אהבת ד. בלי אלה והדומים להם- כל החיים חסרי משמעות. אין עבור מה לחיות, אין סיבה לנשום כבעלי חיים. יום הכיפור הוא צינור הקדושה מד  אליך, לטהר אותך ולרומם אותך, לחזק את חייך ולקרב אותך לזהות השלימה שלך כאדם ישר וטוב המלא בערכי הצדק והאמונה. אל תוותר על יסוד החיים, בעבור צדדים חיצוניים של החיים. אל תוותר על יו"כ עבור כסף. אני מבטיח לך שאם לא תעבוד ביו"כ, ותצום ותלך לבי"כ, ותעבור מהפך רוחני של תורה ביום הזה- רבש"ע יחזיר לך כל מה שהפסדת ואף יותר מכך. תאמין בד  ותעשה דברו. חזק ואמץ
שאלה: תפילת נשים: אז ככה, יש לי שלוש שאלות: א. האם לבנות מותר לעשות מלאכה לפני תפילת שחרית בתחשב בכך שהן יכולות לבחור להתפלל מנחה? ואפילו אם הן מתפללות שחרית: האם מותר? (בהתחשב בכך שהן יכולות להשלים ע"י מנחה) ב. האם בנות חייבות להגיד ברכת "המפיל"? האם חייבים להגיד ברכה זו בכלל לפני השינה? ג. אני נוהגת להתפלל תפילת שחרית. לאחרונה כאשר אני מתפללת אני נאבקת כדי לא להירדם. אך יש לציין שאני נעשית עייפה דווקא בזמן התפילה ומה שאני רוצה לעשות יותר מכל בזמן זה הוא לישון. אני סוג של חולמת (צצים לי משפטים, בדרך לחלום) ואני מרגישה כאילו אני הוזה וקשה לי מאוד עם זה. ממש לא כיף לי להתפלל ככה, ואפילו שקלתי לעבור להתפלל תפילת מנחה (במנחה זה לא קורה לי וגם כשאני עומדת זה פחות קורה לי). מה עלי לעשות? להתפלל תפילה קצרה יותר? אני מרגישה שאני בכלל לא מתכוונת ככה ואין לי שום קשר עם ה בתפילה. מה עלי לעשות?
תשובה: א.מותר לאחר ברכות השחר וברכות התורה ב.חייבות. יש מהספרדים שלא מסיימים בשם ומלכות. ג.ללמוד עשר דקות אמונה בכל בוקר לאחר ברכות התורה, ורק אחר כך להתפלל מתוך ריכוז וכוונה הנובעת ממה שלמדת. חסידים הראשונים היו שוהים שעה אחת לפני תפילתם כדי לכוון ליבם, ואין עצה טובה מזו. בנוסף, כשיש חוסר ריכוז- עצרי את התפילה והמתיני עד שתחזרי לריכוז. וטוב מעט תחנונים בכוונה מהרבה ללא כוונה. בהצלחה
שאלה: שבועה בטעות: על מנת לזרז את עצמי, התכוננתי להשבע שלא אכנס יותר לאתרים לא צנועים דרך המחשב של הבית. ובטעות הוצאתי מהפה של אכנס לאינטרנט דרך המחשב (הקטן של הבית). לאחר מס רגעים (פחות מדקה) תקנתי את עצמי. כרגע יש ברשותי אינטרנט רימון כשר. האם אני צריך לעשות התרה, או מספיק התחרטות או התיקון שתקנתי, מאחר וזאת לא הייתה כוונת השבועה. אין לי אפשרות לא לגלוש במחשב, מאחר והוא משמש אותי לצורכי עבודה. ו
תשובה: פנה בהקדם לרב באופן אישי, כיוון שלא ניתן להתיר נדרים ושבועות דרך האינטרנט, רק פנים אל פנים.
שאלה: אנטרנט אלחוטי: לפני 5 שנים קבלתי מחשב והשתמשתי כמה ימים מהאנטרנט האלחוטי של השכנים (לא יודעת מימי) לא הורדתי דברים מהאנטרנט ואחר כך התברר לי שזה יכול להיות גזל עכשיו השאלה שלי איך אני יכולה לתקן את הנזק?האם לכתוב מכתב התנצלות בבניין ולבקש סליחה? אם כן אז האם בכל הבניינים בשכונה?או שיש מרחק במטרים שבו האנטרנט קולט ואחרי מרחק זה האנטרנט לא קולט?אז לכתוב את המכתב רק בבניינים בודדים הסמוכים לבניין שלי? אני מרגישה שאני נכנסת למערבולת אם אפשר לעזור לי
תשובה: ראוי להמנע מכך להבא, אך עתה אין צורך לעשות דבר שכן רובא דעלמא לא מקפיד על כך אם לא מורידים דברים וכד
שאלה: הורים גרושים: אני בן 18 וחצי, סיימתי י"ב ובעז"ה שנה הבאה אני מתחיל ללמוד בישיבה. העניין הוא שההורים שלי התגרשו לפני שנה בערך ואני מרגיש שקשה לי להוציא את זה החוצה, כלומר לספר בלי שום בושה שהוריי התגרשו, אני דיי ר אם זה שהם גרושים אבל דווקא הקטע הזה קצת מפריע. מה אני אמור לעשות? האם פשות לספר שזה המצב?(כמה חברים טובים יודעים אבל רוב החברים לא יודעים). ובכלל שנה הבאה אני יהיה בישיבה חדשה ואי אפשר לברוח מזה ולתרץ תרוצים כול הזמן. אשמח לאיזו עצה טובה.
תשובה: העיקר הוא מה אתה עונה לעצמך. כשתהיה בניחותא עם עובדה זו, ולא תחוש שהיא מעידה עליך דבר- גם פחות תחשוש מחבריך. לכן תעמיק בהבנה מי אתה ולאן אתה הולך, וכיצד יש ואין קשר למציאות הזו של הוריך שאינה קשורה בך בהכרח. אחר כך, על אף הקושי, תספר את הדבר למי ששואל ותמשול ברוחך וברגש ע"י השכל, שלא להיות נבוך. לאחר כמה פעמים כבר תרגיש יותר ביציבות עם הדבר מסתמא. בהצלחה
שאלה: תשעת הימים: ב"ה! רציתי לשאול אם מותר לשמוע שירים בתשעת הימים ביום שישי? מראש ושבת ומבורכת.
תשובה: לא.
שאלה: סיום סדר משניות: האם מותר ושיך לברך "שהחיינו" בסיום סדר משניות? האם ראוי לעשות סיום סדר משניות בצאת תשעה באב? מראש
תשובה: א.לא נהגו כך בישיבות ב.ראוי להמתין עם שמחה זו עד למחרת בחצות, אך מעיקר הדין מותר
שאלה: ט  באב: האם מותר לאם המשפחה לטעום מהאוכל אותו הכינה ביום שישי לכבוד שבת שלפני ט באב? ואם כן האם היא תהיה בשרית מזה?
תשובה: מותר לטעום והיא תהיה בשרית. אייל משה
שאלה: הלכה ודעה אישית: כאשר רב פוסק הלכה מסוימת ולאחר כמה שנים אומר שזוהי דעת ההלכה אך אין הפסיקה משקפת את עמדתו- למה הוא מתכוון?
תשובה: צריך לשאול אותו למה התכוון.
שאלה: הלכות שליח ציבור: אני נמצא בשנת אבל ואני משתדל לעלות כשליח ציבור בבית הכנסת שאני מתפלל בה. יש לי קצת בעיה עם נושא החולצה הארוכה ועם השרוולים המאולתרים. אם יש חיוב לשליח ציבור לשים חולצה ארוכה או שמספיק עד כמעת עד המרפק. ואשמח לקרוא הלכות שליח ציבור אם יש כאלו באחד האתרים הקשורים.
תשובה: וברכת ד  הכל לפי מנהג המקום. יש לנהוג כמקובל ולא להביא לידי מחלוקות. בברכת ההתורה והארץ יהודה הלוי עמיחי
שאלה: להסתדר עם ההורים: היי, יש לי 2 הורים ב"ה.בני אדם ממש טובים אבל אנחנו פשוט לא מצליחים להסתדר, אני עושה את ההשתדלות המירבית אך עדיין היחסים פשוט לא טובים, מה לעשות?
תשובה: ב"ה, השאלה כללית מאוד, אשמח לעזור בפלפון 052-7710491, דני ארגמן
שאלה: אכילה ושתייה בחו"ל: אני ומשפחתי מתכוונים לנסוע לטיול מאורגן בחו"ל(צרפת,הולנד,בלגיה) האם ניתן לאכול במלון : לחם,חלב,ביצים קשות,ירקות וכד פרוספר
תשובה: ירקות טריים אין בעיה חלב יש מקילים בתנאי שידוע שהחברה מפוקחת על ידי הממשלה ואין תעובת חלב טמא. לחם יש מקילים בפת של חברה גדולה. יש לבדוק שאיןן מורחים את התבניות בשומנים. בברכת התורה והארץ יהודה הלוי עמיחי
שאלה: הכשרת מחבת: הכנתי חביתה עם קוטג במחבת בשרית, איך אפשר להכשיר את המחבת?
תשובה: לנקות אותו היטב. ולהגעיל.
שאלה: גבולות הארץ המובטחת: כבוד הרב בזמן האחרון יצא לי להתעניין בעניין גבולות הארץ המובטחת של אברהם. קראתי את סםריו של הרב אריאל אליהו אך עדיין לא הגעתי לדעה מגובשת. האםם גבולות ההבטחה הם אלה שבקישור הראשון או אלה שבקישור השני? קישור א - קישור ב -
תשובה: וברכת ד  נראה שגבולות ההבטחה הם כפי דעתו של פרו  אליצור זצ"ל, וכפי שמופיע בקישור הראשון. לא מסתבר שקבלו את כל החלק עד המפרץ הפרסי ואין עליו כל איזכור בתורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תשעה באב ושבוע שחל בו תשעה באב: יש לי כמה שאלות על שבוע שחל בו תשעה באב ועל תשעה באב. אני ספרדי. 1.האם מותר ללבוש תחתונים מכובסים בשבוע שחל בו? 2.בתשעה באב ידוע שצריך לשבת על כיסא נמוך שגובהו עד 3 טפחים(24 ס"מ), יש לי כיסא בבית שהוא כיסא מתכוונן שאפשר לשנות את גובהו אך הגובה הנמוך ביותר שלו הוא 35 ס"מ והוא הכיסא הנמוך ביותר בבית, האם מותר לשבת עליו על מנת שלא אצטרך עד חצות היום לשבת רק על הרצפה? 3.אני מאלו שנוהגים להניח תפילין וטלית בבית לפני שחרית, ולבוא לתפילה ללא טלית ותפילין, במנחה הבנתי שצריך לחזור ולהתעטף בטלית ותפילין, לגבי התפילין ברור לי שצריך לברך, אך מה לגבי הטלית? גם עליה מברכים שוב? 4.במידה ואגיע במנחה למקום שבו לא מניחים תפילין וטלית במנחה, האם עליי להניח ולהתעטף או שבגלל מנהג המקום ובגלל שכבר הנחתי ויצאתי ידי חובה אסור לי להניח ולהתעטף? 5.מותר בהנחת תפילין בבית לפני שחרית להגיד את פרשיות התפילין "קדש" ו"היה כי יביאך"? 6. לספרדים, האם יש איסור כלשהו, מלבד אכילת בשר, לאחר שיוצא צום תשעה באב? למשל: שמיעת מוזיקה, גילוח. מראש.
תשובה: א. יש ללבוש רק בגדים שאינם מכובסים, וזה כולל כל סוגי הבגדים. תוכל לדרוך עליהם ובכך להתירם. ב. אין לשבת עליו אלא אם אתה חולה או זקן ג. מברכים שוב על שניהם ד. כיוון שכבר הנחת, תנהג כמנהג המקום ה. מותר ו. בשר, יין, מוזיקה, וראוי להמנע גם מתשמיש
שאלה: שבירת דיסטנס: אני שואל לאחר מעשה. ידוע "טקס" שבירת הדיסטנס לאחר הטירונות הכולל חיקויים,סיפורים מצחיקים של מפקדים,וסרטון עם תמונות וסרטונים מצחקים שנאספו במהלך הטירונות. האירוע קרה בין יז בתמוז לר"ח אב - האם זה היה ר?
תשובה: וברכת ד  כיון שהשאלה על העבר אין טעם לדון בכך. יש כעת להתמקד בסיבות לחרבן ובייחוד למנוע שנאת חינם ולהשתדל ל רבות באהבת חינם. ברור שטכס כזה יכול להביא למיעוט באהבת חינם. בברכת התורה והארץ יהודה הלוי עמיחי
שאלה: שבועה: בעברי הייתי משתמש בביטוי "נשבע לך" וכד לדברים של שטות ואולי גם לדרים לא נכונים. מה יש לעשות היום בנידון? (עברו מס שנים טובות.) דבר נוסף, שמתי לב שהיום בקרב בני הנוער התפתחה תופעה דומה שלאחר משפט שהם רוצים לומר במעין רצינות הם אומרים "נשבע" האם יש להעיר על זה כאשר אני יודע שזה לא יועיל?
תשובה: יש לעשות תשובה. ב"ה כבר הינך מכיר בחטא, ועכשיו נותר רק לעשות וידוי ולקבל לעתיד. טוב הדבר שתקבל על עצמך גם לימוד בנושא כתיקון, ואם בכוחך ללמוד מסכת שבועות או מסכת נדרים. אם אתה יודע שזה לא יועיל - אל תעיר, מפני ש"כשם שמצווה לומר דבר הנשמע, כך מצווה שלא לומר דבר שאינו נשמע". כמובן שאם יש לך ערוץ השפעה לבחור מסויים ותוכל להסביר לו ויש סיכוי שיקשיב שיש בכך מצווה גדולה.
שאלה: היחס לנוער הגבעות: מה צריך להיות לדעתם היחס לנוער הגבעות? אותם בני נוער שובבים שהולכים ועושים פעולות של תג מחיר? האם יש להוקיע אותם בחומרה מול כל אמצעי התקשורת?
תשובה: א. אכן בתקשורת וגם במערכות הפוליטיות והשלטוניות יש מגמה להשחיר את פניו של "נוער הגבעות". ברם אחת המסקנות של מחקר שנעשה במכון לקרימינולוגיה באוניברסיטה העברית היא שהפעולות הנעשות על ידי נוער הגבעות אינן מוגדרות כלל כפשיעה. אלו מעשי מחאה של נערים החשים פגועים על ידי הצבא, משמר הגבול והמשטרה. אפקט פגיעה גדול היה להתנתקות, שממנו הם ככל הנראה לא התאוששו עד היום. ב. הגדרת המעשים המיוחסים לנוער הגבעות כפשיעה היא דוגמה שמביאים מידי פעם בכדי להדגים את תאוריית הסטייה החדשה. ג וק יאנג מסביר כמה רעיונות עיקריים של התאוריה הזו. תיאוריית הסטייה החדשה התפתחה בשנות ה-60 וה-70 של המאה ה-20, בתגובה לדומיננטיות של הפוזיטיביזם ובהשפעת הקפיטליזם שנפוץ במערב. כלומר, היא באה להחזיר את המשמעות של הבחירה החופשית של האדם בתהליך הפלילי. תיאורית הסטייה טוענת כי אין דבר כזה קונצנזוס. הקונצנזוס מבחינתה הוא אשליה שנוצרה על ידי קבוצה אחת שהיא בעלת הכוח. קבוצה זו בצורה מסוימת כופה את ערכיה על הרוב. הכפייה נעשית באמצעות מערכת אכיפת החוק. בהמשך לכך שהתאוריה שוללת את המושג "קונצנזוס חברתי" היא טוענת למושג שונה- "מגוון ערכים". באשר להגדרת פשיעה, התיאורטיקנים של האסכולה מסבירים כי כדי להגדיר פשיעה נדרש שיתקיימו שני דברים: הראשון   הוא עשיית מעשה של אדם עם ערכים מסוימים. השני- תיוג המעשה כחריג או נורמאלי על ידי קבוצה אחרת עם ערכים שונים. תיאוריית הסטייה טוענת לרב תרבותיות וריבוי ערכים בחברה גורמים לאנשים רבים להיות חריגים. אך בשל כפיית הערכים על ידי קבוצות חזקות בחברה, הם אלו אשר קובעים מי הם הסוטים, על ידי תיוג של אדם שלא הולך על פי ערכיהם. ג. לסיכום, על אף שלדעת רבים הפעולות של נוער הגבעות גורמות נזק לתדמית של המדינה, ואף אינן מקדמות את העניין שאותו נוער הגבעות עצמו היה רוצה לקדם, בכל זאת, "הוקעה" אינה מידתית במקרה הזה, ומומלץ לראות את הדברים כהווייתם. (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: היחס לחילונים: מה צריך להיות לדעתם היחס לחילונים? אותם אנשים שמחללי שבת ברבים ואוכלי שקצים ורמסים? האם יש להוקיע אותם בחומרה? או יש לנקוט בעמדה אחרת? האם היחס צריך להיות שווה לכל החילונים, או שיש הבדל בין חילוני לחילוני?
תשובה: באופן כללי, יהודי באשר הוא יהודי, אחינו הוא, וצריכים אנו לאהוב אותו ולהשתדל לקרבו. אין באהבה זו משום הבעת לגיטימיות למעשיו, אם אינם בדרך היהדות. על אף המצווה "הוכח תוכיח את עמיתך.", בימינו מעטים הם היודעים להוכיח, ועל כן עדיף שלא להוכיח אדם שסבורים אנו שלא ישמע לתוכחה. בכל מקרה פרטי, יש לשאול רב לגופו של עניין. (התשובה ניתנה מהרב יהודה ישרים) רבני ורבניות בית הלל עונים לשו"ת גם בפייסבוק -
שאלה: משבר: יש לי שאלה בירור שמקשה עלי כבר תקופה ארוכה בזמן האחרון אני חשה שאין לי מטרה לחיים, אין לי דבר שמניע אותי איזו בעירה פנימית לכיוון מסויים וזה נורא חורה לי. אני נורא מסכימה עם כך שיש עיניין "שידע כל אדם מה חובתו בעולמו" או לפחות לאן הוא רוצה לשאוף ולהגיע קצת קשה לי, אני נורא רוצה להמשיך ולהתקרב לקב"ה. ב"ה, כרגע אני נמצאת במקום די טוב, אני בהתקדמות אני נורא רוצה שתהיה לי מטרה שתניע אותי, חלום, שאיפה. לא רק רצון להתקרב לקב"ה כיוון שזה די מובן מאליו הרצון של בן לדבוק באביו. כעת אני חשה צורך לדעת את חובתי בעולמי. החברה שלי לא כל כך מחוברת לעינין הזה. אני קצת שונה, אני קצת חושבת גבוה יותר, עמוק יותר, רוחני יותר, דבר שפחות מקובל בחברה ובמשפחה שלי. בנוסף אני גם מדריכה את שבט הרא"ה בבני עקיבא (כיתה ח) דבר שדורש ממני שתהיה לי מטרה שלאורה אחנך את הבנות. אני מרגישה קצת אבודה. אני רוצה להתקדם מבחינת אמונה ולהתקרב לקב"ה. הכל הפך להיות קצת שיגרתי וחסר משמעות. אפילו יוצא המון פעמים שהתפילה שלי לא כנה ואמיתית, היא פשוט רצף מילים שנאמרות במילמול תוך חשיבה על דברים אחרים. אני רוצה שינוי, התקדמות, אמונה, מטרה מול העיניים. אני יודעת שזה תהליך אבל אני אשמח לעזרה, אשריכם אתם עושים עבודת קודש!!
תשובה: הייתי מאחל לכל בנות גילך להיות במצבך. את בדרך הנכונה, מתוך מודעות עצמית ומתוך בשלות רוחנית, לכן אפשר להיות בטוחים שכל מה שאת רוצה - אכן יקרה בעז"ה. הקושי שלך נובע מכך שאת רוצה לראות מהפכה בחיים שלך, שינוי גדול ומשמעותי לטובה, אם כי את מודעת לכך שהשינויים הללו הם תהליך. עליך לשנות גישה. במקום להמתין בחוסר סבלנות שתבוא המהפכה, תעמיקי את ההתבוננות שלך בעצמך, ואת ההקשבה שלך לעצמך - תרגישי את השינויים הקטנים שעוברים עליך. תשמחי בהם, תתלהבי מהם, זה יתן לך כוח ורצון להמשיך הלאה. קשה לך שאת לא מתלהבת בתפילה - הפתרון הוא להוסיף לתפילה דברים על עצמך (ב- שומע תפילה  או לפני  אלוקי נצור ): השאלה שרשמת כאן, כפי שהיא, תהפכי אותה לתפילה. במקום לשאול באתר  כיפה  - תבקשי מהקב"ה בדיוק את מה שכתבת כאן, במילים הללו ובלב הזה. אני בטוח שאם תתבונני היטב תראי איך תפילותיך מתקבלות ומחוללות בך תהליך איטי. קבלי ב ובשמחה כל שינוי קטן לטובה - ממנו תשאבי כוח לעלות עוד ועוד. בהצלחה!
שאלה: עוגיות,שאלה מחודשת: פעם שמעתי שמועה שיש בעיית כשרות בעוגיות המוכרות שכתוב עליהם 37 שוקולוד (נקראות לפעמים גם עוגיות לז ) האם ידוע לרב משהו בנושא? כאלו : היצרן הוא "מרבה בע"מ" בהכשר הרבנות נעאדרלנאד והאישור הרבנות הראשית לישראל.
תשובה: אנו לא מכירים את רמת הכשרות של המוצר, ולצערנו הרבנות לא מציינת רמת כשרות. לכן יש להתקשר לרבנות הראשית(מחלקת יבוא) ולשאול מה רמת הכשרות.
שאלה: חולה שאין בו סכנה - תשעה באב: אבחנו אצלי גאוט (שיגדון) - מחלה שעיקרה רמות גבוהות של חומצה אורית בדם. זה מתבטא, בזמן של התקף של המחלה, בהתגבשות בפרקים ובעקבות כך כאבים חזקים. אני אמור לשתות הרבה כי אחרת רמת החומצה עולה. אני די חדש בעניין, אז את צום י"ז בתמוז צמתי כרגיל. לאחר הצום התחיל התקף. ההשלכות של התקף הן כאבים חזקים בטווח המיידי, ובטווח הארוך נזק לפרקים. הלכתי לרופאה והיא אמרה שאני צריך לשתות גם במהלך צום כי אחרת זה כנראה יגרום שוב להתקף. השאלה היא: 1. האם ניתן לשתות במהלך הצום 2. אם כן אז איך (בדומה ליום כיפור)?
תשובה: לפי תיאורך אתה אכן פטור מלצום בתשעה באב, וצריך לשתות. אם השתיה ב"שיעורים" כמו ביום כיפור   תתן לך מספיק נוזלים   עדיף שתשתה באופן כזה. אם הדבר גבולי   תוכל בתשעה באב לשתות כרגיל. אולם ביום כיפור   שתיה ב"שיעורים". בריאות ושמחה.
שאלה: לקראת ט  באב: ב"ה למדתי קצת הלכות 3 השבועות ונתקלתי בדבר מפתיע (כי איני מכירה שמקפידים בו באמת): "גם רחיצת כל גופו אסורה בימים אלו אפילו במים קרים כשרחיצה זו היא לתענוג אבל אם נתלכלכו ידיו בטיט או בצבע מותר לרחוץ כדרכו להורידם. יש (למנהג הספרדים) שאינם נוהגים בכל הנ ל אלא ממוצאי שבת שלפני ט באב". שמעתי שממתקלחים במים קרים אבל לא מעתי שכלל לא! מה באמת יש לעדות? דבר נוסף- אני מכירה שאין לאכול יותר מ-2 מאכלים בסעודה המפסקת לפני צום ט באב (שבמהרה יגיע משיח צדקנו ולא יהיה צום). האם לחם נחשב כמאכל אחד? האם דגים ותפוח"א נחשבים כשניים? האם אסור לאכול בשר עד חצות היום בי באב או שזה רק מנהג וניתן לאכול בשר בסעודה שאחרי צום ט באב? מה מותר ללמוד בצום ט באב? האם מותר לי לשבת על מיטה ספה כיסא שנוחים יחסית או רק על הרצפה כמנהג אבלות ח"ו?
תשובה: א. אכן אין לרחוץ סתם לתענוג אפילו בקרים, ורק לצורך הסרת לכלוך מותר, כגון בארץ ישראל שימים אלו הם בעיצומם של ימי הקיץ ומזיעים הרבה - מותר לרחוץ בפושרים כפי הדרוש להסיר את הזיעה, ולא להתעכב יותר מזה. ב. אסור לאכול יותר שני תבשילים בסעודה המפסקת, אך מותר לאכול עוד מאכלים לא מבושלים. לכן לחם אינו נחשב לתבשיל (רבים נוהגים לאכול פרוסת לחם וביצה לסעודה המפסקת). דגים ותפוחי אדמה נחשבים כשני תבשילים ואסור. ניתן לאכול גם פירות וירקות חיים, אלא שנכון שלא להתענג בפירות מתוקים רבים לתענוג, אלא רק מה שנצרך בשביל הצום (לדוגמא ענבים או אבטיח שטובים לגוף), כן כתב הבן-איש-חי. ג. בית המקדש השני הודלק בחצות היום התשיעי ונשרף עד היום העשירי. חכמי אותו הדור קבעו שהתענית תהיה בתאריך תחילת השריפה (אף שבדורות מאוחרים היו שאמרו שאילו היו באותו דור היו קובעים את התענית בעשירי, שבו עיקר השריפה). אך מנהגי האבילות של תשעת הימים ושל השבוע שחל בו חלים גם בי  באב. למנהג האשכנזים עד חצות היום, ולמנהג הספרדים עד הערב (שו"ע או"ח תקנ"ח). ד. לימוד בתשעה באב: מותר ללמוד דברים שאינם מסיחים את הדעת מהאבילות. בשולחן ערוך (סימן תקנ"ד) מונה את הדברים הבאים כמותרים ללימוד: ספר איוב, ובדברים הרעים שבירמיה וצריך לדלג את פסוקי נחמה), מדרש איכה ופרק אלו מגלחין ( שם נמצאים אגדות החורבן) וכן ללמוד פירוש איכה ופירוש איוב. ה. המנהג לשבת עד חצות היום רק על הקרקע או על כסא נמוך. יהי רצון שיבנה בית המקדש במהרה בימינו!
שאלה: אשקלון: בקרוב רני אמור לעבור לאשקלון ובררתי קצת על העיר מבחינה הלכתית ויש משהו שקצת מציק לי אני לא מצליח להבין האם אשקלון של היום נקראת נכרית ואם כן אז האם זה נכון גם לגבי צפון אשקלון כי הבנתי שמבחינה הלכתית ח אומרים שאשקלון בחזקת חו"ל יוסי
תשובה: וברכת ד  המחלוקת בעניין אשקלון היא לגבי מצות התלויות בארץ.אבל לעניין קדושת ארץ ישראל ומעלותיה אשקלון היא ארץ ישראל. בברכת התורה והארץ יהודה הלווי עמיחיך
שאלה: שאלה על סוכה: ב"ה למדתי השבת הלכות והתחלתי עם הלכות סוכה (חשוב לי ללמוד לפי הסדר אפילו שכרגע זה לא רלוונטי כל כך). ראיתי שהרב מרדכי אליהו זצוק"ל פוסק שצריך שצילתה תהיה מרובה מחמתה ולכן להניח סכך בהתאם וכו. אבל, אם השמש נכנסת לסוכה וגורמת לכך שצילתה לא מרובה מחמתה לא דרך הסכך אלא דרך פתח הכניסה, כוונתי היא שהסוכה מונחת בדיוק מול מקום השמש וכך לא משנה כמות הסכך- עדיין חמתה מרובה מצילתה ואם לא מניחים סדין בכניסהת הסוכה זה בלתי נסבל. האם זה ר? הסוכה כשרה?
תשובה: כן. הדבר שרלוונטי למבחן חמה או צילתה מרובים הוא האור שחודר דרך הסכך. האור שחודר דרך הדפנות או הפתח לא רלוונטי לזה. אם יש חום בלתי נסבל, זה עניין של מצטער פטור מהסוכה. אולם אין זה קשור לדין חמתה מרובה.
שאלה: 3 שאלות לט  באב, קצת דחוף. : ב"ה יש לי 3 שאלות לגבי ט באב, שבעזרת ה יבוא המשיח והשאלות לא יהיו להלכה למעשה: 1. כשכתוב בהלכה שאין לשבת 3 יחד כדי שלא יתחייבו בזימון, מתכוונים לשלושה גברים? דהייו, אם יש 2 גברים והשאר נשים אין בעיה? 2. קראתי בשבת הלכה שאיסור המנעל וכו זה כבר מבין השמשות. אבל לפי ידעתי ולפי מה שחיפשתי, בין השמשות הוא אחרי השקיעה כך שזה אחרי שכבר נגמרת הסעודה המפסקת, כך שמה החידוש? 3. לגבי 2 תבשילים בסעודה המפסקת- קראתי בשבת הלכה של הרב מרדכי אליהו זצוק"ל והוא כתבה שאין לאכול 2 תבשילים אבל מותר לאכול רק סוג אחד של תבשיל בלבד, אף על פי שיש בו כמה מינים ובלבד שכך מבשלים אותו. רציתי לברר שהבנתי נכון- האם הכוונה היא שניתן לבשל בסיר אחד דגים חומוס תפוח"א והכל נחשב כתבשיל אחד??? נא לא לפרסם באתרכם
תשובה: וברכת ד  1. נכון. אבל לא ראוי כלל שישבו יחד, אלא כל אחד ישב בדד בין התנור והכירה, כמנהג תלמידי חכמים. 2. סעודה מפסקת איננה קבלת הצום, אדם יכול להתנות שאוכל אחר סעודה מפסקת. ולכן החידוש שאין לחכות עם חליצת הנעל לצאת הכוכבים, אלא משעת השקיעה יש לחלוץ נעלים. צום החמישי לששון ולשמחה יהודה הלוי עמיחי מכון התורה והארץ כפר דרום אשקלון
שאלה: חם: מה היה עונשו של חם?
תשובה: זרעו קולל להיות עבדים לזרעם של שם ויפת- "ברוך ד  אלהי שם, ויהי כנען עבד למו
שאלה: לשון הרע: חברה שלי חושבת שאמרתי עליה לשון הרע וסכסכתי וזה ממש לא נכון אמרתי לאנשים שהיא אמרה את זה כדי שיסבירו לה שזה לא נכון, מאיפה היא אומרת את זה, לא בקטע לעשות לה רע, אלא כדי להתיעץ ושיאמרו לה את זה שזה לא נכון היא אומרת לי שזה שאמרתי להם זה לשון הרע רציתי לשאול אם זה נכון שאמרתי או לא, כי היא כן חושבת ככה
תשובה: ב"ה, לכתחילה צריך לדבר איתה ישירות ולמר לה שלא דיברת עליה שום לשון הרע. אם זה קשה או לא יעיל, צריך לשלוח אליה אדם אחד ולא לספר לכמה אנשים, אולי זה מה שהפריע לה שספרת לכמה אנשים. דני ארגמן
שאלה: שבוע שחל בו: 1-האם מותר לקנות חולצות בסיס בשבוע שחל ט באב? אם אין אפשרות לקנות לאחר מכן, מותר? 2-בנוסף אם יש מבצע מסוים על בגדים שלאחר ט באב לא בטוח שהמבצע יימשך האם מותר לקנות? ובשורות טובות
תשובה: צריך לזכור שתשעת הימים ובודאי שבוע שחל בו תשעה באב, אינם מושגים טכניים. זו מהות של אבלות, של צער על האבידה הכי קשה שאבדנו. מי שאביו או אמו נפטרו, עוזב הכל ומתייחד לשבעה ימים עם זכרם. גם אנחנו נעזוב הכל ונתייחד עם החורבן. זה לא הזמן לחפש הקלות והיתרים, איך להמשיך לקנות ולבלות. הקניות אפשריות רק כשמדובר בהעדר תנאים בסיסיים, אם ממש אין בגדים ללבוש, או שעלול להיות הפסד משמעותי אם לא נקנה עכשיו. באשר לשאלה - התנאים לא ברורים: "אין אפשרות לקנות לאחר מכן" - מדוע אין אפשרות? ומה האפשרויות האחרות? "לא בטוח שהמבצע ימשך" - האם אי אפשר לבדוק במדויק עד מתי המבצע? מה האפשרות שיהיו מבצעים דומים במקומות אחרים? עייני תשובה נוספת בענין - ושם הפניה לתשובות נוספות:
שאלה: כדור שינה בתשעה באב: לכבוד הרב. מדי פעם יש לי בעיות להירדם האם ניתן לבלוע כדור שינה בתשעה באב ללא מים?
תשובה: יש להמנע, אלא אם הדבר עלול לגרום לצער גדול או לשבירת הצום. ללא מים.
שאלה: 9 הימים: האם מותר ב9 הימים לפני 9 באב לשמוע מוזיקה כשאני עושה הליכה וזה עוזר לי
תשובה: אפשר לשמוע רק מנגינות ששרים אותם בלי לווי כלי נגינה (מוזיקה ווקאלית). להלן קישור
שאלה: לימודים בצום ט באב: ביום שני הקרוב חל צום א באב, ויש לי לימודים באותו יום עד 22:00, ואני צמה. רציתי לשאול האם אפשר ללמוד ולנסוע או שזה צום כמו יום כיפור שאי אפשר לעשות כלום? בכבוד רב, גלי
תשובה: מותר לעשות מלאכה מעין זו בתשעה באב. לימודי קודש אסורים, חוץ מדברים עצובים כגון הלכות אבלות או פרקי ירמיה בהצלחה
שאלה: י  באב: שבוע טוב! עד מתי נוהגים דיני אבלות - צאת הצום, חצות יום י באב או אור ליא באב? כל-טוב!
תשובה: הדינים הולכים ומתרופפים ממוצאי תשעה באב, והם נוהגים רק עד יום עשירי באב, כל דבר לפי מה שהוא.
שאלה: לימוד תורה בתשעה באב: אני אוהב ללמוד תורה ואני לא יכול להסתדר בלי התורה הקדושה שלנו :) כידוע בתשעה באב אסור ללמוד תורה, משום שזה משמח. אך יש דברים מפחידים ומעציבים בתורה כגון הברכות והקללות, חטא העגל וכו. איזה פרקים מותר ללמוד מהתורה בתשעה באב?
תשובה: דברים שיש בהם עצב מותרים בלימוד, אך לא בעיון
שאלה: יש דת יהודית בלי אמונה באלוקים?: אני לומד בבית ספר דתי וקיבלתי חינוך דתי ועד לשנה האחרונה חשבתי שאלוהים זה סוג של אל כמו בספרים ובסרטים שמעניש את מי שרע ונותן פרס למי שטוב לפני שנה בערך מישהו אמר לי (דתי)שאלוהים זה לא אל כזה ואין בכלל ישות כלשהי בשמים הוא רואה את היהדות כתרבות ולא כדת זה לא שהוא חילוני הוא מתפלל שלוש תפילות מקפיד על הלכות והרבה יותר דתי מרוב האנשים שאני מכיר רציתי רק לדעת האם זה נכון שאלוהים לא באמת קיים כאל או משהו עליון מאיתנו שמקשיב לתפילות שלנו ומסכל על המעשים מראש על התשובה
תשובה: יהדות אינה רק מעשים: להתפלל, לקיים מצוות וכו  יהדות זו אמונה - יש גם רעיונות בסיסיים שהם עקר היהדות. הרמב"ם שהיה אחד מהחכמים הגדולים בעם ישראל, הבין את הבעיה שאתה מעלה ולכן קבע באופן ברור 13 עקרונות שהם לא מעשים אלא רעיונות ומי שלא מאמין בהם מוציא עצמו מן היהדות. אנחנו קוראים לכך י"ג העקרים. בגלל חשיבותם הכניסו אותם לסידור - הם רשומים בסוף תפילת שחרית. יש פיוט מפורסם שבו מנוסחים בשפה פיוטית כל י"ג העקרונות - הפיוט:  יגדל אלקים חי וישתבח. הדבר הכי חשוב ביהדות זו האמונה באלוקים לכן שלושת העקרונות הראשונים שקובע הרמב"ם הם אמונה במציאות הא-ל: א - אני מאמין באמונה שלמה. שהבורא יתברך שמו הוא בורא ומנהיג לכל הברואים. והוא לבדו עשה ועושה ויעשה לכל המעשים: (מציאות ה ) ב - אני מאמין באמונה שלמה. שהבורא יתברך שמו הוא יחיד ואין יחידות כמוהו בשום פנים. והוא לבדו אלהינו. היה הוה ויהיה: (אחדותו) ג - אני מאמין באמונה שלמה. שהבורא יתברך שמו אינו גוף. ולא ישיגוהו משיגי הגוף. ואין לו שום דמיון כלל: (אינו גוף)
שאלה: אסור להגיב מתוך כעס: הרב, לא פעם ולא פעמיים אני נתקלת בביזוי הדת ברבים באיטרנט. השבוע נתקלתיי במשהו שכל כך בוער לי, אני כותבת לך עכשיו שאני כל כך כועסת, פירסמו.כל כך עצוב לי שנוער של בני עקיבא ככה. איך ילדה כזו יכולה להעיז בכלל, להעיז להגיד שהיא שייכת לבני עקיבא?!?!?! מה אני יכולה לעשות בנידון? להגיב שם גם? איך לפעול? יש לי מה לעשות?
תשובה: ח נסחו עבורנו את התשובה לשאלה שלך בדרך נפלאה: "תנו רבנן הנעלבין ואינן עולבים, שומעין חרפתן ואין משיבין, עושין מאהבה ושמחין ביסורין, עליהן הכתוב אומר (שופטים ה, לא)  ואוהביו כצאת השמש בגבורתו ". יש מצבים בהם נראה שהחוצפה של הצד השני עברה כל גבול, אנחנו חייבים להעמיד אותם במקום, אנחנו  נראה להם. ח מלמדים שההפך הוא הנכון. ח מלמדים כאן שהגבורה האמיתית היא האיפוק. מי שנאמן לדבר ד, יודע שקידוש ד  האמיתי הוא בביטול הכעס ובהפסקת המריבה. גם אם אתה מתייסר כרגע וסובל מהם, אל תגיב ואל תשיב. תהיה אתה הראשון להפסיק - כך גם הם לא יוכלו להמשיך. (הרי בשביל לריב צריך שני צדדים). התגובות שעולות מתוך הכעס (מרגישים את הכעס בכל מילה שאת כותבת) מעוררות כעס מהצד השני וכך העולם מתמלא בכעס ששום ברכה לא באה ממנו - אלא רק צער ושנאה. תני לעצמך יומיים להרגע. לאחר מכן תנסי להבין את הצד השני - אם הבנות האחרות קיללו כנראה שהן נעלבו. עכשיו, נסי להבין מדוע הן נעלבו. מה גרם להם להעלב. בסופו של דבר רק אם הבנות האחרות ירגישו שרוצים אותם ואוהבים אותם יהיה להם ענין להשתנות לטובה, אבל אם ממילא כולם שונאים ומשמיצים אותם - הם יעזבו ויתרחקו מבני עקיבא ומחיים דתיים, כך רק נפסיד אותן.